Top-kunstenaars bring trots met nuwe enkelsnit, Die Land! – Pieter Cloete
Home / Afrikaanse Musiek / Top-kunstenaars bring trots met nuwe enkelsnit, Die Land!
Top-kunstenaars bring trots met nuwe enkelsnit, Die Land!
Vyf van Suid-Afrika se grootste name in die Afrikaanse musiekbedryf het saamgewerk aan ’n splinternuwe liedjie, Die Land, wat Suid-Afrikaners se harte trots gaan laat klop oor dié land – maar ook gaan los met ’n paar intense vrae. Steve Hofmeyr, Bobby van Jaarsveld, Jay du Plessis, Bok van Blerk, en Ruhan du Toit van die bekroonde duo Touch of Class, se enkelsnit, Die Land, is pas vrygestel en gaan selfondersoek by elke Suid-Afrikaner bring oor wat ons vir ons nageslag gaan nalaat.
’n Spesiale embleem is ontwerp wat Suid-Afrikaners met trots kan aflaai en vertoon. Die publiek kan ’n spesiale webtuiste, dielandbehoortaanjou.co.za, wat van 7 September lewendig is, besoek om ’n plegbelofte af te lê. Dié belofte bepaal dat die embleem ’n bewys is dat jou liefde vir die land sal bly staan en dat jy weet niemand sal van jou kan wegneem wat God gegee het nie.
Vorige Len Muller se musiekvideo vir STERREWALS vrygestel!
Volgende Opwindende tyd vir NOMMER 37!